# Arenys de Mar

### De Viquipèdia

Arenys de Mar
el Maresme
Dades municipals
Gentilici | Arenyenc, arenyenca
Població (2006) | 14.016 hab.
Superfície | 6,87 km²
Densitat (2006) | 2.040,17 hab/km²
Altitud | 10 m
Coordenades | 41°34'55"N, 2°33'1"E
Entitats de població | 15

Arenys de Mar és un municipi de la comarca del Maresme.

## [edita] Educació

Arenys de Mar té diversos centres escolars.

El CEIP Joan Maragall és l'escola pública per defecte. Tanmateix el CEIP Sinera també engloba una part important de la primària.

En termes de secundària, batxilerat i CF trobem l'IES Els Tres Turons. L'IES té uns 500 alumnes i 60 professors.

En l'àmbit privat trobem La Presentació que engloba primària, secundària, batxillerat i CF.

## [edita] Economia

La pesca i tota la indústria portuària mouen gran part de l'activitat econòmica de la vila. És el port més important del Maresme i concentra gairebé tota la flota pesquera de la comarca. La subhasta del peix té lloc cada tarda quan tornen els quillats i les barques és un espectacle pintoresc que atrau molts visitants.

El port té un gran espai dedicat a les embarcacions esportives. Durant l'estiu molts velers hi fan estada en les seves singladures mediterrànies. Les drassanes continuen sent una important indústria local.

La Riera és el centre comercial i eix de tota l'activitat local. El Mercat, un esplèndid i funcional edifici post-modernista, és obert tots els matins (excepte els diumenges) i les tardes dels dimarts i els divendres.

## [edita] Història

Arenys de Mar és vila des de l'any 1599 i tingué una gran importància marítima durant els segles XVIII i XIX El port d'Arenys, durant molts anys l'únic existent a tota la costa nord de Barcelona, és l'exemple més evident de la llarga història i tradició marinera de la vila. Les platges enmarcades pels turons que arriben fins arran de mar són un anunci de la veïna Costa Brava.

## [edita] Turisme

Arenys rep diàriament la visita de centenars d'escolars i nombroses excursions de gent gran. Els atractius artístics i monumentals, els museus, el port, i tot el que envolta el mite de Sinera creat per Salvador Espriu són bons arguments per arribar a Arenys. Els caps de setmana són molts els qui vénen a la vila senzillament per fer un bon àpat.

L'atractiu de les platges d'Arenys rau en la seva extensió i en la sorra gruixuda que les cobreix (Platja del Cabaió). Pels qui prefereixen les estades ombrejades, la vila ofereix el Parc de Lourdes i la possibilitat de passejar pels nombrosos camins i rials que té el municipi.

L'esglèsia de Santa Maria d'Arenys, del segle XVII, té un dels retaules barrocs més importants i ben conservats de Catalunya, obra de Pau Costa.

Oci Nocturn

En aquesta vila s'hi cou una cultura d'oci nocturn, podem trobar-hi el PrincipalPub o la Discoteca Johnnys, fundada el 1969.

Com arribar-hi?

Arenys és a 40 km de Barcelona per la carretera N-II o l'autopista A-19. També s'hi pot arribar amb el tren de rodalies (línia C-1), de manera que es pot arribar des del centre de Barcelona (Paça de Catalunya) a Arenys en 50 minuts. Arenys és a 60 km de Girona.

## [edita] Enllaços externs

- Pàgina web de l'Ajuntament
- Informació de la Generalitat de Catalunya
- Informació de l'Institut d'Estadística de Catalunya
- Arenys.Org: Comunitat digital arenyenca
- L'altra comunitat digital arenyenca
- Principal Pub

Obtingut de "http://ca.wikipedia.org../../../a/r/e/Arenys_de_Mar_f497.html"

Categoria: Arenys de Mar

##### Views

- Article
- Discussió
- Revisió actual

##### Cerca

##### En altres llengües

- English
- Español
- Euskara
- Italiano
- Lumbaart
- Nederlands
- Polski
- Português